આ બનાવની વાંકાનેર તાલુકા પોલીસ મથકેથી પ્રાપ્ત થતી વિગતો અનુસાર વાંકાનેરના નવા મહીકા ગામે રહેતા મોનાભાઈ સીધાંભાઈ મુધવા ઉ. વ. 50 નામના પ્રોઢે તે જ ગામે રહેતા વેલાભાઈ રૈયાભાઈ ગમારા અને વિભાભાઈ વેલાભાઈ ગમારા સામે વાંકાનેર તાલુકા પોલીસ સ્ટેશનમાં ફરિયાદ નોંધાવી હતી કે, ગઈકાલે આરોપી સાહેદ મલીબેન દેવાભાઈના ઘરે ગાળો બોલતો હોવાથી ફરિયાદીએ તમે સગા જ થાવ છો તો શું કામ ગાળો બોલો છો, તેમ કહેતા આરોપીઓ ઉશ્કેરાઈ જઈને ફરિયાદીને લાડકી વતી તથા ઢીકાપાટુંનો માર માર્યો હતો તેમજ મલીબેન દેવભાઈને ઢીકાપાટુનો માર માર્યો હતો.